**POROTALOUDEN TULEVAISUUSTYÖRYHMÄ - TYÖRYHMÄN 8. KOKOUS**

**AIKA** 30.8.- 31.8.2022

**PAIKKA** Lapin ELY-keskus, Hallituskatu 3 B (valtion virastotalo)

 Kokoushuone Erottaja, 1. krs.

 Teams

**PAIKALLA**

 Tapani Sirviö MMM puheenjohtaja

 Hannu Linjakumpu Lapin ELY-keskus, varapuheenjohtaja

Mika Kavakka Paliskuntain yhdistys

Tiina Sanila-Aikio Paliskuntain yhdistys

Anne Ollila Paliskuntain yhdistys

Asko Länsman Saamelaiskäräjät

Risto M. Ruuska Lapin aluehallintovirasto

Samuli Myllymäki Metsähallitus

Riku Lumiaro Suomen luonnonsuojeluliitto (Teams)

Markku Karjalainen MTK Pohjois-Suomi

Katja Holmala Luonnonvarakeskus (31.8.)

 Sirpa Rasmus Lapin yliopisto/Arktinen keskus

 Jukka Tauriainen Luonnonvarakeskus

 Marja Anttonen Paliskuntain yhdistys, sihteeri

 Päivi Kainulainen Lapin ELY-keskus, sihteeri

**MUISTIO**

**30.8.2022**

1. **Kokouksen avaus ja läsnäolijoiden toteaminen**

Puheenjohtaja avasi kokouksen klo 14:48 ja totesi läsnäolijat.

1. **Asialistan hyväksyminen**

Asialista hyväksyttiin kokouksen työjärjestykseksi.

1. **20.5.2022 ja 9.6.2022 kokouksien muistioiden hyväksyminen**

Muistiot hyväksyttiin.

1. **Puheenjohtajan tilannekatsaus**

Puheenjohtajan tilannekatsaus liitteessä 1.

Keskusteltiin vahinkolakia koskevan alatyöryhmän perustamisesta. Alatyöryhmä pohtisi ennen kaikkea tulontasausmekanismeja, jotka täydentäisivät nykyistä valtion turvaverkkoa.

Tukien osalta käytiin keskustelua porojen myynnin tukemista, josta todettiin, että tuki menee myös ostajan voitoksi eli yhteiskunta maksaa osan jalostajan raaka-aineesta. Sopimustuotannon mahdollisuuksia poronlihantuotannossa tarkasteltiin eri näkökulmista. Lisäksi tuotiin esille paliskuntien välisen yhteistyön tehostaminen ja mahdollinen järjestäytyminen lihanhintaneuvotteluissa sekä kriisirahasto. Ympäristötukimuoto voisi olla laidunten tiettyjen suojeltavien osien aitaaminen. Myös luopumistukijärjestelmää tulisi pohtia. Povaus-hanke tulee toimittamaan selvityksen Ruotsin ja Norjan mallista.

Puheenjohtaja toi esille komission päätöksen (C(2016) 1752), jossa investointituen kansallisen tuen enimmäismääräksi on määrätty 2 miljoonaa euroa. Päätös on voimassa vuoteen 2025 saakka. Vuosina 2023–2024 tulee tuottaa tutkimustietoa investointitukijärjestelmän vaikuttavuudesta. Saamelaisen perinteisten tuotantomuotojen vahvistamiseksi työryhmä voi ottaa kantaa asiaan loppuraportissaan. Poronhoitolain uudistus vaatisi sen, että lakia arvioitaisiin yhden vaalikauden ajan. Tällä työryhmällä ei ole asialle mandaattia. Puheenjohtaja pyysi Tauriaista arvioimaan sopimustuotantoa paliskunnan tasolla. Rasmus tuottaa ensimmäisen rapottiluonnoksen käsitellyistä asioista lokakuun loppuun mennessä.

1. **Laidunpilotointien prosessi ja sisältörunko**

Kainulainen esitteli ensimmäisen luonnoksen laidunten hoito- ja käyttösuunnitelman sisältörungosta ja vuosikellosta (liite 2. ja 3.).

Ensimmäinen kokouspäivä päätettiin klo 16:45.

**31.8.2022**

Luonnonvarakeskus järjesti ”Talven 2021–2022 lumi- ja kaivuolosuhteet ja niiden vaikutukset poronhoitoon” -selvitystyötä koskevan tiedotustilaisuuden kokoustilassa klo 9. Raportti: [http://urn.fi/URN:ISBN:978-952-380-496-8](https://eur03.safelinks.protection.outlook.com/?url=http%3A%2F%2Furn.fi%2FURN%3AISBN%3A978-952-380-496-8&data=05%7C01%7C%7Cb557572a82aa4f97878d08da8b22a573%7Cd95951a6dfd34a749abbf2b2cb89d671%7C1%7C0%7C637975278987674460%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=qn%2FPaPKykJWdAptZtyMdUOQiOf5QmAjrgiVO47BDB2A%3D&reserved=0). Holmalan esitys liitteessä 4.

Kokous jatkui klo 10:02.

1. **Työryhmän jäsenten puheenvuorokierros**

Puheenjohtaja totesi alkuun, että Anttonen kutsuu koolle laidunten hoito- ja käyttösuunnitelmaa koskevan alatyöryhmän, joka jatkaa suunnittelutyötä. Tuholainsäädäntöä koskeva alatyöryhmä pohtisi myös rahastomallia, joka tasaisi tulonvaihtelua. Alatyöryhmä toimisi Holmalan johdolla.

Rasmuksen esitys liitteessä 5. Rasmus toi esille, että HKS:ssa tulisi ottaa huomioon ilmastoriskeihin varautuminen ja sopeutuminen.

Myllymäen esitys liitteessä 6.

Keskustelussa puheenjohtaja toi esille tarpeen internet-pohjaisesta tietokannasta, jossa näkyisi kartalla jokaisen paliskunnan laidunalueet ja valitut toimenpiteet. Viranomaisille tarkoitettu tietokanta on olemassa. Laidunalueita koskevan tiedon esittämisen tarkkuus tulisi selvittää ja työ voitaisiin aloittaa HKS pilottipaliskuntien kanssa. Keskustelua jatketaan myös Metsähallituksen ja Avin kanssa. Sanila-Aikio ei näe mahdolliseksi paliskunnan laidunalueiden merkitsemistä kaikille avoimeen tietokantaan, mikäli kartan tarkkuustaso on erittäin korkea. Sanila-Aikio näkee, että tällöin kartassa tulisi näkyä myös muu maankäyttö, jotta laitumista saa oikean kuvan. Keskustelua käytiin myös talvilaidunten, jäkälän ja lupon sekä kullankaivuualueiden ja hakkuualueiden ennallistamisesta.

Holmala toi esille tarpeen systemaattisemmasta tiedonkeruusta, jotta laidunolosuhteista saadaan hyvä tilannekuva. Maankäytön yhteensovittaminen vaatii toimivia työkaluja, jotta yhteensovittaminen toimisi aidosti.

Lumiaro toi esille uhanalaistumisen jatkumisen ja että tarvitaan konkreettisia toimenpiteitä luonnon osalta.

Ruuskan mukaan sopimustuotanto voi vakauttaa tuotantoketjua. Lähtökohdat ovat kuitenkin hyvin erilaiset poropuolella, kuin muussa maataloudessa.

Karjalaisen mukaan olisi hyvä saada koottua tietoa naapurimaiden toimintamalleista. Ympäristötukea voisi pohtia myös tarhojen valumavesien hallintaan.

Linjakumpu totesi ELY-keskuksen olevan päätösten toimeenpaneva taho. Kehittämistyötä tehdään mm. Makeran tutkimusrahoituksen ja maaseuturahaston kautta. Työryhmässä tulisi pohtia poronhoidon tulevaisuuden tavoitetilaa. Investointien avustusvaroja tulisi korottaa.

Sanila-Aikio toi esille hiilineutraali Suomi 2035 tavoitteet. Porotalouteen tarvitaan oma ilmastotiekartta toimenpiteineen. Sopimustuotannosta tarvitaan hyvin ymmärrettävä ”rautalankaversio”, joka sisältää laskelmia ja hyvien ja huonojen puolien pohdintaa. Poronhoito pohjautuu luonnonlaitumiin ja tarvitsee laajat, yhtenäiset, rauhalliset ja terveet laidunalueet. Jäkälä- ja luppolaitumia tulee ennallistaa. Muu maankäyttö on tässä keskeisessä roolissa. ”Miltä sopu näyttää” -hanke toi uutta tietoa muun maankäytön aiheuttamista kustannuksista. Karttojen tietoa voidaan käyttää myös elinkeinoa vastaan. Pohjoiset paliskunnat ovat keskustelleet kriisirahastosta. Tuhotalvissa tulee ottaa huomioon eläinsuojelullinen näkökulma.

Kavakka muistutti Paliskuntain yhdistyksen hallituksen esittämästä listasta asioita, joista työryhmässä tulisi käydä keskustelua. Listaan voisi lisätä Polura-rahoituksen. Jäkälä- ja luppolaidunten ennallistaminen on tärkeää. Paliskunnat ovat erilaisia eri puolilla poronhoitoaluetta. Alueiden eriarvoistumista ei saa edistää.

Tauriainen toi esille, että elinkeinon tulee tuottaa taloudellista hyötyä. Tuottoa tulee saada, että kustannukset pysyvät kurissa. Yhteistyö tuo kustannusten säästöä. Kysymys on yritystoiminnasta ja yrittäjätaitoja tulisi edistää koulutuksen ja neuvonnan kautta yhteistyössä oppilaitosten kanssa.

Länsman totesi, että 7 % vähennys on vaikea toteuttaa. Luopumistuki edistäisi vapaaehtoista luopumista.

Puheenjohtaja pyysi Sanila-Aikiota kirjoittamaan puheessaan esittämän vision ja toimittamaan sen Rasmukselle. Lisäksi tuotiin esille ”poro- ja Lapin luontosäätiön” mahdollisuudet, esimerkkinä Itämerisäätiö.

1. **Mahd. porotuholain läpivalaisu jatkuu (7 artikla eteenpäin)**

Asian käsittely siirrettiin seuraavaan kokoukseen.

1. **Muut asiat**

Ei muita asioita.

1. **Kokouksen päättäminen**

Puheenjohtaja päätti kokouksen klo 11:42.